ועדת הכספים, כנסת 20, פרוטוקול מספר 319, 2016-03-21 13:40

משה גפני: אני מחדש את ישיבת ועדת הכספים.

משה גפני: אני מתנצל על היום הלא נורמלי הזה, שנעשה שלא באשמתי.

משה גפני: השעה כבר מאוחרת ואנחנו לא נוכל להספיק את הכול.

משה גפני: אנחנו בהצעת חוק לתיקון פקודת מס הכנסה (תיקון מספר 219).

משה גפני: אני מבקש לדון בסעיף 5, השותפויות.

משה גפני: לגבי הנושא של השותפויות.

משה גפני: אנחנו אחרי זה נמשיך לגבי שאר החוק, אבל קודם אני רוצה את הסעיף הזה, אני חושב שהוא חשוב.

משה גפני: אתם יכולים להסביר את סעיף 5, בבקשה.

<שגית אפיק: זה עמוד 391, תיקון מספר 219.

משה גפני: בבקשה.

<ישי פרלמן: מדובר באופן כללי בסעיף, יש שינוי מבנה של חברות.

<ישי פרלמן: יש סעיפים בפקודה שמאפשרים שינוי מבנה בתנאים מסוימים, להקל על מי שמקים חברה ועל מי שמפרק חברה.

<ישי פרלמן: אנחנו רוצים שהסעיפים האלה יחולו גם על שותפות רשומה בשינויים המחויבים.

<ישי פרלמן: זו דרישה שעלתה מהשטח, מבעלי עסקים שרוצים להקים שותפויות ונתקלים בכל מיני בעיות ורוצים שהסעיפים האלה יחולו גם עליהם.

<ישי פרלמן: זו הקלה בעצם.

<ג'ק בלנגה: אדוני, בנושא שותפויות, אנחנו קודם כל מברכים על ההרחבה, אבל מבחינת הדין במסים אין הבדל בין שותפות רשומה לשותפות לא רשומה, למעט במקרה אחד, בחוק אחד, בחוק מיסוי מקרקעין.

<ג'ק בלנגה: כך שנכון שלרשות המסים מאוד קשה לבדוק שותפויות לא רשומות, כי אין להם נסח של רשם השותפויות, אבל זו לא סיבה מספיק טובה.

משה גפני: ולכן מה אתה מציע?

<קריאה: שיהיה כתוב שותפויות.

משה גפני: בבקשה, מר פרידמן.

<צבי פרידמן: קודם כל התיקון הזה הוא תיקון מבורך, היה צריך להיות כבר לפני הרבה הרבה מאוד שנים.

משה גפני: לא הייתי אז יושב ראש הוועדה.

<שגית אפיק: אבל הם לא פועלים לפיו, ממילא?

<צבי פרידמן: לא, לא פועלים לפיו.

<צבי פרידמן: הוא היווה הרבה חסמי מס.

<צבי פרידמן: רבותיי, אם אנחנו לוקחים - - -

משה גפני: עם הדרך הזאת אני אאחר גם את המנחה האחרון.

<צבי פרידמן: אבל זה חשוב, כבוד היושב ראש.

מיקי רוזנטל: אבל עזוב את ההיסטוריה, דבר על התכל'ס.

<צבי פרידמן: יש לנו עוד חסמי מס בחוק המיזוגים והפיצולים, לא פחות מעוותים מאשר אותם חסמי מס שפוגעים במשק, פוגעים בצמיחת המשק, לא מאפשרים זרימה של שינויי מבנה.

משה גפני: זה בסדר?

<צבי פרידמן: זה לא מספיק.

<צבי פרידמן: זה רק קצה הקצה של התיקונים.

משה גפני: לא מספיק.

משה גפני: תודה רבה.

משה גפני: אין לנו זמן בצהריים עכשיו, כשיש ישיבות סיעות, להוסיף עוד דברים.

משה גפני: אבל אנחנו נמשיך בחוק הזה.

<יוסי אלישע: אני מצטרף ללשכת רואי החשבון בעניין הזה.

<יוסי אלישע: הנושא של שותפויות שאינן רשומות עדיין פתוח לכאורה ולאור פסק דין שדות, העברה של נכסים כאמור לשותפות חייבת במס לכל דבר ועניין, כגוף משפטי נפרד, ואם כבר מבצעים את התיקון אז צריך להחיל את זה גם על שותפויות רגילות.

משה גפני: מה אתם עונים על השאלות האלה של דווקא רשום?

<עפרי שלו: קודם כל לעניין הרשומה, אני דווקא חושב שזה חיובי שאנחנו דורשים פה רשומה, כי זה יביא את השותפויות הלא רשומות לבוא ולהירשם.

<עפרי שלו: אנחנו בחרנו דווקא את הרשומות כי זה ישות שאתה יודע מי היא, היא רשומה, היא קיימת ואנחנו מבחינתנו יודעים לטפל בה.

<עפרי שלו: הרצון שלנו הוא כדי שגם הם, מי שהיא שותפות פעילה רשומה, שיירשם.

משה גפני: אתם תסכימו להוריד את הרשומה דווקא?

<עפרי שלו: אנחנו מתנגדים להוריד את הרשומה.

<שגית אפיק: יש לי שאלה.

<שגית אפיק: ב-103א עצמו ההחלה היא 'בשינויים המחויבים וכן בשינויים נוספים שיורה עליהם המנהל'.

<שגית אפיק: תנו לי דוגמה לשינויים נוספים.

<שגית אפיק: זה סעיף נורא כללי.

<שגית אפיק: הסעיף הזה נכנס לתוך סעיף 103א שאומר שהוראות אותו חלק בפקודת מס הכנסה יחולו, היום זה על שינוי המבנה של אגודות שיתופיות ועמותות ועכשיו אנחנו מוסיפים שזה יחול גם על שותפויות רשומות.

<שגית אפיק: אבל ההחלה היא החלה כזאת שהיא בשינויים המחויבים וכן בשינויים נוספים שיורה עליהם המנהל.

<שגית אפיק: אני רוצה דוגמה לשינויים נוספים שהמנהל יכול להורות עליהם.

<שגית אפיק: זה פשוט סעיף ממש כללי ואמורפי.

<עפרי שלו: כל חלק ה'2 או פרק המיזוגים והפיצולים בפקודת מס הכנסה מוסדר לחברות, הוא מדבר על העברה של נכסים תמורת הקצאת מניות למשל.

<עפרי שלו: בשותפות אין הקצאת מניות, יש לך את הסכם השותפות, יש את הזכויות בשותפות אבל אין הקצאה של מניות בדומה לחברה.

<עפרי שלו: כלומר פה צריך שינויים מחויבים שמתאימים את זה בדומה לחברה, רק בשותפות.

<עפרי שלו: באופן כללי כל הנושא של השותפויות יוצר הרבה מאוד בעיות בהיבטים של המס, יש הרבה מאוד שאלות שעולות אגב שינויי מבנה בשותפויות.

<עפרי שלו: אני חושב שגם צביקה פרידמן פה יכול להסכים איתי על הנושא הזה וזה חלק מהדברים שאנחנו צריכים גם ללמוד אותם, לראות כל מקרה ומקרה ולהתאים לו את החליפה המתאימה לאותו מקרה ולאפשר לו לנוע.

<שגית אפיק: ואיך יהיו השינויים האלה שיורה עליהם המנהל לדוגמה?

<עפרי שלו: במסגרת החלטת מיסוי.

<שגית אפיק: בהחלטת מיסוי לאותה שותפות באופן ספציפי?

<עפרי שלו: לאותה שותפות, כן.

משה גפני: מי מקריא את הסעיף?

<ישי פרלמן: (מקריא): בסעיף 103א לפקודה, בכותרת השוליים, אחרי "תחולה על" יבוא "שותפויות רשומות".

<ישי פרלמן: 2.

<ישי פרלמן: בסעיף קטן (א) אחרי "שינוי מבנה של" יבוא "שותפויות רשומות", אחרי "שאחד הצדדים לו הוא" יבוא "שותפות רשומה", ובסופו יבוא בסעיף קטן זה, " "שותפות רשומה" – שותפות רשומה לפי פקודת השותפויות (נוסח חדש), התשל"ה-1975, שאושרה בידי המנהל לעניין זה".

משה גפני: תודה רבה.

משה גפני: אני יכול להצביע על זה, מבחינתכם?

<קריאה: אין בעיה.

<שגית אפיק: תחילה, אתם לא מבקשים לזה מיוחדת?

<קריאה: לא, ברגע שזה - - -

משה גפני: אוקיי.

משה גפני: מי בעד הפיצול של סעיף 5 מהחוק?

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: הפיצול אושר.

משה גפני: בעד – רוב

משה גפני: נמנעים – 0 הפיצול אושר פה אחד.

משה גפני: מי בעד אישור סעיף 5, כפי שהוקרא על ידי ישי מרשות המסים.

משה גפני: מי בעד?

משה גפני: מי נגד?

משה גפני: אין, מי נמנע?

משה גפני: אין.

משה גפני: הסעיף אושר.

משה גפני: אפשר להביא אותו למליאה.

משה גפני: בעד – רוב

משה גפני: נמנעים – 0 סעיף 5 אושר פה אחד.

משה גפני: תודה רבה.